Odporúčania OECD

1. Hlavným cieľom by malo byť udržanie vysokého trendu rastu, ktorý pomohol dobehnúť úroveň HDP na obyvateľa v PKS voči starým členským krajinám od roku 1999 o 19%.

2. Kľúčom k udržaniu rýchleho dobiehania budú opatrenia na posilnenie ďalšieho nárastu produktivity, najmä v oblasti služieb a sieťových odvetví, ako aj vo verejnej správe. V súvislosti s využitím pracovnej sily zostáva prioritou zvýšenie miery participácie najmä žien a starších občanov, ako aj ďalšie znižovanie veľkého podielu dlhodobo nezamestnaných.

3. Keďže súčasné fiškálne pravidlá sú procyklické, bolo by ich potrebné upraviť tak, aby podporovali fungovanie automatických stabilizátorov. V záujme zaistenia dlhodobej fiškálnej udržateľnosti by bolo vhodné zvážiť zavedenie mechanizmu namiereného proti prekročeniu stanovenej hranice dlhu.

4. Zvýšenie flexibility na trhu práce a tovarov v záujme zvýšenia potenciálu ekonomiky prispôsobiť sa šokom a uľahčenia štrukturálnych zmien. 

5. Mzdová flexibilita v regiónoch a sektoroch posilňuje schopnosť ekonomiky prispôsobiť sa cyklickým šokom a podporuje hladkú adaptáciu na zmeny v ekonomických štruktúrach.

6. Časté „ad hoc“ zmeny v dôchodkovej legislatíve znižujú transparentnosť a potenciálne podkopávajú finančnú životaschopnosť systému. Vláda by sa mala takýchto zmien vyvarovať a najmä neprijímať opatrenia, ktoré majú tendenciu podkopávať udržateľnosť 1. piliera.

7. Aj keď rýchly rast úverov je prirodzeným následkom rozvoja finančného sektora, vláda by mala pozorne monitorovať tento vývoj s cieľom obmedzenia rizík pre finančný systém, najmä rizika vzniku neudržateľnej bubliny. Slovenská vláda by nemala váhať sprísniť reguláciu, ako je napríklad znižovanie pomeru medzi výškou úveru a hodnotou nehnuteľnosti, ak sa objavia náznaky prehriatia na trhu s bývaním

8. Flexibilnejší trh s bývaním – hlavne výraznejší rozvoj segmentu súkromného nájomného bývania – je najpodstatnejší pre lepšie zvládanie štrukturálnych zmien, ktorými bude prechádzať ekonomika, ako aj pre zníženie veľkých rozdielov v miere nezamestnanosti v krajine. 
9. Daň z nehnuteľností by mala byť zvýšená na neutrálnu úroveň a táto by sa mala odvíjať od skutočných trhových hodnôt nehnuteľností. 

10. V záujme lepšieho zacielenia a zefektívnenia podpory bývania by mala vláda zvážiť zvýšenie nájomného vo verejnom nájomnom sektore, aby sa dostalo bližšie k trhovej úrovni; minimálne nájomníci, ktorí už nespĺňajú kritériá spôsobilosti by mali platiť trhovú výšku nájomného

11. Súčasná legislatívna na ochranu nájomcov by mala byť postupne zrušená.

.